A BIZOTTSÁG HATÁROZATA
(2006. szeptember 4.)
a szőlőterületekre vonatkozó alapfelmérések adatainak gépi olvasásra alkalmas formába történő átírására vonatkozó kód és egységes szabályok megállapításáról
(az értesítés a C(2006) 3881. számú dokumentummal történt)
(kodifikált változat)
(2006/717/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szőlőterületek statisztikai felméréseiről szóló, 1979. február 5-i 357/79/EGK tanácsi rendeletre (1) és különösen annak 4. cikke (2) és (4) bekezdésére és 6. cikke (7) bekezdésére,
mivel:
(1)
A szőlőterületekre vonatkozó alapfelmérések adatainak gépi olvasásra alkalmas formába történő átírására vonatkozó kód és egységes szabályok megállapításáról szóló, 1979. május 17-i 79/491/EGK bizottsági határozatot (2) több alkalommal és jelentősen (3) módosították. Az áttekinthetőség és érthetőség érdekében ezt a határozatot kodifikálni kell.
(2)
A 357/79/EGK rendelet szerint a tagállamok a rendelet 8. cikkében szabályozott eljárásnak megfelelően kialakított, földrajzi területi egységekre bontott táblázatokban közlik a Bizottsággal a szőlőtermő területeken végzett felmérésekkel kapcsolatos információkat, illetve a Bizottságnak az Agrárstatisztikai Állandó Bizottsággal folytatott konzultációját követően kibocsájtott határozat alapján szolgáltatják ezeket az információkat.
(3)
Azok a tagállamok, amelyek a szőlőtermő területeken végzett felmérések eredményét elektronikus úton közlik, ezeket az eredményeket gépi olvasásra alkalmas módon közlik a Bizottsággal. A felmérési eredmények kódolását a 357/79/EGK rendelet (8) cikkében szabályozott eljárásnak megfelelően kell megállapítani.
(4)
Az e határozatban előírt intézkedések összhangban vannak az Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
A 357/79/EGK rendelet 2. cikkében előírt adatok benyújtásának gépi olvasásra alkalmas formája - a felmérési információikat elektronikusan feldolgozó tagállamok esetében - a mágnesszalag.
2. cikk
A 357/79/EGK rendelet 2. cikkében előírt adatok kódjaira és a mágnesszalagra történő átírásukra vonatkozó szabályokat a I-III. mellékletek határozzák meg.
3. cikk
A 79/491/EGK határozat hatályát veszti.
A hatályon kívül helyezett határozatra történő utalásokat úgy kell tekinteni, mintha erre a határozatra vonatkoznának és az V. mellékletben foglalt megfelelési táblázattal összhangban kell alkalmazni.
4. cikk
Ennek a határozatnak a tagállamok a címzettjei.
Kelt Brüsszelben, 2006. szeptember 4-én.